open-index/open-wikipedia-markdown huggingface dataset:
Carry On (Kygon ja Rita Oran kappale)

**Carry On** on norjalaisen DJ-tuottaja Kygon sekä brittiläislaulaja Rita Oran musiikkikappale. Sen julkaisivat Palm Tree ja RCA Records digitaalisesti ladattavana ja suoratoistettavana singlenä 19. huhtikuuta 2019. Kappaleen ovat sanoittaneet Josh Cumbee, Natalie Dunn, Kygo, Ora, Ilan Kidron sekä AFSHEEN, joista Cumbee, Kygo ja AFSHEEN myös tuottivat sen. "Carry On" on lajityypiltään yhdistelmä tanssipoppia sekä trooppista housea ja se toteutettiin vuonna 2019 ensi-iltansa saanutta elokuvaa Pokémon Detective Pikachu varten. Kappale soi kyseisen elokuvan lopputeksteissä. Kappaleen musiikkivideon ohjasi Jonathan Singer-Vine sekä tuotti Colin Tilley ja se julkaistiin singlen julkaisupäivänä.

"Carry On" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Kroatiassa, Irlannissa, Isossa-Britanniassa, Latviassa, Liettuassa, Norjassa, Ruotsissa, Skotlannissa, Slovakiassa, Sveitsissä, Tšekissä, Uudessa-Seelannissa ja Virossa sekä neljänkymmenen parhaan joukkoon Alankomaissa, Belgiassa (Flanderi) ja Tanskassa. Lisäksi se on myynyt Puolassa platinaa.

## Lähteet
Not OK

**Not OK** on norjalaisen DJ-tuottaja Kygon sekä yhdysvaltalaisen laulaja-lauluntekijä Chelsea Cutlerin musiikkikappale. Sen julkaisi Sony Music digitaalisesti ladattavana singlenä 23. toukokuuta 2019. Kappaleen ovat sanoittaneet Leah Haywood, Daniel James, David Brook, Rob Ellmore, Kygo ja Cutler. Kappaleen tuotannosta vastasivat puolestaan Dreamlab, Ruffian ja Kygo.

"Not OK" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Liettuassa, Norjassa, Ruotsissa, Slovakiassa ja Sveitsissä.

## Lähteet
Dumitru Axinte

**Dumitru Axinte** (s. 9. toukokuuta 1952 Bukarest) on romanialainen jääkiekkoilija, joka pelasi hyökkääjänä. Hän edusti Romanian pääsarjan Dinamo Bucureștia 14 kauden ajan. Axinte pelasi myös Romanian jääkiekkomaajoukkueessa Innsbruckin talviolympialaisten 1976 jääkiekkoturnauksessa kuusi ottelua tehoin 3+2=5 sekä Lake Placidin talviolympialaisten 1980 jääkiekkoturnauksessa viisi ottelua tehoin 0+1=1. Axinte edusti Romaniaa myös maailmanmestaruuskilpailuissa 1977, joissa hän pelasi kymmenen ottelua ja teki niissä tehot 3+0=3.

## Lähteet
Grabs

**Grabs** on kunta Koillis-Sveitsissä, Sankt Gallenin kantonissa. Siellä on runsaat 7&nbsp;000 vakinaista asukasta.

## Sijainti
Grabs sijaitsee Reinjoen laaksossa ja laakson länsirinteellä pari kilometriä Buchsin kaupungista luoteeseen. Kunnan länsiosat ovat Churfirstenvuoria, jotka kuuluvat Appenzellin Alppeihin. Grabsin korkein vuorenhuippu on Gamsberg (2&nbsp;384 m mpy.). Grabsin naapurikuntia ovat idässä Buchs, etelässä Buchs, Sevelen ja Walenstadt, lännessä Wildhaus-Alt St. Johann ja pohjoisessa Gams. 

## Werdenberg
Werdenberg on Grabsissa sijaitseva pieni, keskiaikainen kaupunki, jonka mukaan on nimetty koko seutu ja kuusi kuntaa käsittävä Werdenbergin hallinnollinen alue ().

## Tunnettuja grabsilaisia
* Frans Joosef II, Liechtensteinin ruhtinas kuoli Grabsissa
* Simon Ammann, syntyjään grabsilainen mäkihyppääjä
* Pipilotti Rist, videotaiteilija, syntynyt Grabsissa.

## Lähteet
*

### Viitteet

## Aiheesta muualla
 
*
Zhang Jing

**Zhang Jing** (; s. 18. maaliskuuta 1977 Hebei, Kiina) on kiinalainen maajoukkuetasolla 1990- ja 2000-luvuilla pelannut jääkiekkoilija, jonka pelipaikka oli hyökkääjä. Hän pelasi Kiinan naisten jääkiekkomaajoukkueessa Naganon talviolympialaisten 1998 sekä Salt Lake Cityn talviolympialaisten 2002 naisten jääkiekkoturnauksessa. MM-kilpailuissa Zhang edusti maajoukkuettaan Kanadassa 1997, Suomessa 1999, Kanadassa 2000, Yhdysvalloissa 2001, Kanadassa 2004, Ruotsissa 2005 sekä Kanadassa 2007.

## Lähteet
Kem kan eg ringe

**Kem kan eg ringe** on norjalaisen DJ-tuottaja Kygon musiikkikappale, jolla vierailevat myös norjalaisräppärit Stone P ja Lars Vaular. Sen julkaisi Sony Music digitaalisesti ladattavana singlenä 14. kesäkuuta 2019. Kappaleen ovat sanoittaneet Kygo, Vaular, Store P, Mikkel Storleer Eriksen ja Tor Erik Hermansen, joista ensimmäinen myös tuotti sen.

"Kem kan eg ringe" on Kygon uran ensimmäinen kappale, joka on esitetty hänen äidinkielellään. Kappale oli kaupallinen menestys artistien kotimaassa Norjassa, jossa se pääsi singlelistan sijalle 3.

## Lähteet
Sun Rui

**Sun Rui** (; s. 14. toukokuuta 1982 Harbin, Heilongjiang, Kiina) on kiinalainen ammattilaistasolla toistaiseksi 1990-, 2000- ja 2010-luvuilla pelannut jääkiekkoilija, jonka pelipaikka on ollut hyökkääjä. Hän on pelannut Kiinan naisten jääkiekkomaajoukkueessa Salt Lake Cityn talviolympialaisten 2002 sekä Vancouverin talviolympialaisten 2010 naisten jääkiekkoturnauksessa. MM-kilpailuissa Sun on edustanut maajoukkuettaan kahdeksassa turnauksessa.

## Lähteet
Thorogobius

**Thorogobius** on tokkojen heimoon (Gobiidae) kuuluva kalasuku. Siitä tunnetaan kuusi lajia:
* *[[Thorogobius alvheimi]]* Sauberer, Iwamoto & Ahnelt, 2018
* *[[Thorogobius angolensis]]* (Norman, 1935)
* *[[Thorogobius ephippiatus]]* (Lowe, 1839) – pantteritokko
* *[[Thorogobius laureatus]]* Sauberer, Iwamoto & Ahnelt, 2018
* *[[Thorogobius macrolepis]]* (Kolombatović, 1891) - pikkupantteritokko
* *[[Thorogobius rofeni]]* Miller, 1988

## Lähteet
Pantteritokko

**Pantteritokko** (*Thorogobius ephippiatus*) on tokkojen heimoon (Gobiidae) kuuluva merivesissä elävä kalalaji.

## Koko ja ulkonäkö

Pantteritokko kasvaa enintään 13 senttimetrin mittaiseksi. Ruumis on pitkänomainen ja väritykseltään  yleensä ruskean harmaansinertävä. Kyljillä, päässä ja selkäevissä on mustia, oranssisia tai punaisia täpliä. Koiras on naarasta värikkäämpi. Selkä, pyrstö- ja peräevän reunat ovat vaaleansiniset. Selkäevän etuosassa on 6–7 piikkiruotoa ja takaosassa yksi piikkiruoto sekä 10–12 haarautunutta nivelruotoa. Peräevässä on yksi piikkiruoto ja kymmenen haarautunutta nivelruotoa.

## Levinneisyys ja elinympäristö
Pantteritokkoa tavataan Atlantin koillisosassa Norjan eteläosista ja Skagerrakista etelään aina Kanariansaarille asti. Lajia tavataan yleensä kivipohjilla tai kallioiden koloissa vedenpinnasta aina 12 metrin syvyyteen asti vedenpinnasta.

## Ravinto ja elintavat
Pantteritokon ravintoa ovat pienikokoiset äyriäiset kuten katkat, nilviäiset, madot ja toisinaan myös levät. Se saavuttaa sukukypsyyden levinneisyytensä pohjoisosissa 3–4 vuoden iässä ja 6–9 senttimetrin mittaisena, etelässä jo 1–2-vuotiaana. Sen kutu tapahtuu Englannissa touko-heinäkuussa. Yksi naaras voi tuottaa 2 500–12 000 mätimunaa sen koosta riippuen. Poikaset ovat kuoriutuessaan noin kolmen millimetrin mittaisia. Pantteritokko voi elää enintään yhdeksän vuoden ikäiseksi.

## Lähteet
Biwia springeri

**Biwia springeri** on töröjen heimoon (Gobionidae) kuuluva makean veden kalalaji, joka elää Pohjois- ja Etelä-Koreassa.

## Lähteet
Family (The Chainsmokersin ja Kygon kappale)

**Family** on yhdysvaltalaisen musiikkituottajaduon The Chainsmokersin sekä norjalaisen DJ-tuottaja Kygon musiikkikappale. Sen julkaisivat Disruptor Records ja Columbia Records The Chainsmokersin kolmannen, World War Joy-studioalbumin kahdeksantena singlenä 6. joulukuuta 2019. Kappaleen ovat sanoittaneet Andrew Taggart, Alex Pall, Kygo, Andrew Jackson, Chris McClenney, Gradon Jay Lee ja Jorgen Odegard. Kappaleen tuotannosta vastasivat puolestaan The Chainsmokers ja Kygo.

Kappaleen musiikkivideon ohjasi Rory Kramer ja se julkaistiin The Chainsmokersin YouTube-kanavalla 12. joulukuuta 2019. "Family" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Norjassa ja Uudessa-Seelannissa.

## Lähteet
Sam Underwood

**Sam Lewis Underwood** (s. 4. elokuuta 1987 Woking, Englanti) on brittiläinen näyttelijä, joka on esiintynyt useissa yhdysvaltalaisissa televisiosarjoissa. Vuosina 2014–2015 hän esitti *[[Pahan jäljillä]]* -sarjassa identtisiä kaksosia Lukea ja Markia. Underwoodilla on ollut rooleja myös sarjoissa *[[Dexter]]*, *[[Fear the Walking Dead]]* ja *[[Isänmaan puolesta (televisiosarja)|Isänmaan puolesta]]*. Vuodesta 2019 alkaen hän on näytellyt *[[Dynastia (vuoden 2017 televisiosarja)|Dynastiassa]]*.

Underwood muutti Britanniasta New Yorkiin vuonna 2006. Hän on opiskellut American Musical and Dramatic Academyssa.

## Lähteet
Only Want You

**Only Want You** on brittiläislaulaja Rita Oran musiikkikappale, jolla vierailee myös yhdysvaltalaislaulaja 6lack. Sen julkaisi Atlantic Records Oran toisen, Phoenix-studioalbumin viidentenä ja viimeisenä singlenä 1. maaliskuuta 2019. Kappaleen ovat sanoittaneet Ali Tamposi, Andrew Watt, Emily Warren, Louis Bell ja 6lack, joista Watt ja Bell myös tuottivat sen.

"Only Want You" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Isossa-Britanniassa, Skotlannissa ja Uudessa-Seelannissa. Ora on esittänyt kappaleen livenä muun muassa NBC:n Today Showssa 25. maaliskuuta 2019.

## Lähteet
Ritual (kappale)

**Ritual** on alankomaalaisen DJ-tuottaja Tiëston, brittiläisen musiikkituottajan Jonas Bluen sekä brittiläislaulaja Rita Oran musiikkikappale. Sen julkaisivat Musical Freedom ja AM PM Records Tiëston tulevan seitsemännen, The London Sessions-studioalbumin toisena singlenä 31. toukokuuta 2019. Kappaleen ovat sanoittaneet Tiësto, Blue, Grace Barker, Michael Stonebank, Wayne Hector ja Fraser T. Smith, joista kaksi ensimmäistä tuottivat sen Stonebankin kanssa. Kappaleen musiikkivideo julkaistiin Tiëston YouTube-kanavalla 20. kesäkuuta 2019.

"Ritual" oli kaupallisesti kohtalainen menestys, sen päästyä singlelistan kymmenen parhaan joukkoon Belgiassa (Flanderi), Kroatiassa, Liettuassa, Skotlannissa, Unkarissa ja Uudessa-Seelannissa sekä kahdenkymmenen parhaan joukkoon Alankomaissa, Belgiassa (Vallonia), Boliviassa, Irlannissa, Libanonissa ja Virossa. Lisäksi kappale on myynyt Puolassa kaksinkertaista platinaa.

## Lähteet
Litium (täsmennyssivu)

**Litium** tai **lithium** voi tarkoittaa seuraavia asioita:

* litium, alkalimetalleihin kuuluva alkuaine
* litiumyhdisteet, joukko psykiatrian alan lääkinnässä käytettäviä lääkeyhdisteitä
* Lithium, Nirvanan kappale
* Lithium, Evanescencen kappale
Sofía Reyes

**Úrsula Sofía Reyes Piñeyro** (s. 25. syyskuuta 1995 Monterrey, Nuevo León, Meksiko, taiteilijanimeltään **Sofía Reyes**) on meksikolainen laulaja-lauluntekijä ja näyttelijä. Hän nousi suuren yleisön tietoon vuonna 2018 kappaleella "1, 2, 3", jolla vierailevat myös Jason Derulo ja De La Ghetto. Vuonna 2019 hän julkaisi kappaleen nimeltään "R.I.P." joka menestyi varsinkin Latinalaisessa Amerikassa ja palkittiin sekä Latin American Music Awardilla että LOS40 Music Awardilla.

"Rayes" on kertoman mukaan laulanut 6-vuotiaasta lähtien, jolloin hän alkoi soittamaan myös pianoa. Hän latasi myöhemmällä iällä itsestään videoita internetiin esittämässä muiden artistien kappaleita. Tämä kiinnitti muun muassa latinalaisamerikkalaisen laulajan Prince Roycen huomion, joka solmi siihen aikaan 12-vuotiaan Reyesin kanssa levytyssopimuksen omistamalleen D'León Records levy-yhtiölle. "Rayes" julkaisi debyyttisinglen "Now Forever" (jolla vierailee yhdysvaltalaisräppäri Khleo Thomas) huhtikuussa 2013.

## Diskografia

#### Albumit

* Louder! (3. helmikuuta 2017)

#### Singlet

**Pääartistina**

* Muévelo (mukana Wisin) (2014)
* Conmigo (Rest of Your Life) (2015)
* Solo Yo / Nobody But Me (Prince Roycen kanssa) (2016)
* Llegaste Tú (mukana Reykon) (2016)
* 1, 2, 3 (mukana Jason Derulo ja De La Ghetto) (2018)
* Vamos por La Estrella (Paty Cantún ja Kap G:n kanssa) (2018)
* R.I.P. (mukana Rita Ora ja Anitta) (2019)
* ¿Qué Ha Pasao'? (Abraham Mateon kanssa) (2019)
* A Tu Manera (Corbata) (Jhay Cortezin kanssa) (2019)
* Idiota (2020)

**Vierailevana artistina**

* How to Love (Cash Cash, mukana Sofía Reyes) (2016)
* Diggy (Spencer Ludwig, mukana Sofía Reyes) (2016)
* Tell Me (AXSHN, mukana Sofía Reyes) (2017)
* Bittersweet (Yellow Claw, mukana Sofía Reyes) (2018)
* Never Let You Go (Slushii, mukana Sofía Reyes) (2019)
* Lo Siento (Beret, mukana Sofía Reyes) (2019)
* Highway (Cheat Codes, mukana Sofía Reyes) (2019)
* Il top profumo (Fred de Palma, mukana Sofía Reyes) (2019)

**Promosinglet**

* Now Forever (mukana Khleo Thomas) (2013)
* So Beautiful (A Place Called Home) (2013)
* Louder! (Love is Loud) (Francesco Yatesin ja Spencer Ludwigin kanssa) (2016)

## Lähteet
Anneli Rauhala

**Sirkka Anneli Rauhala-Wentz** (o.s. **Rauhala**; 26. joulukuuta 1928 Viipuri – 27. syyskuuta 2021 Kaarina) oli suomalainen oopperalaulaja (draamallinen sopraano), Tauno Kaivolan, Max Lorenzin ja Clemes Glettenbergin oppilas. Vuodesta 1963 lähtien hän asui Saksassa, Itävallassa ja Sveitsissä, ja hän oli kiinnitettynä Luzernin ja Augsburgin oopperaan. Hänen ohjelmistoonsa on kuulunut noin 40 oopperaroolia. Lisäksi hän on toiminut laulupedagogina Münchenissä ja Orivedellä.

Rauhalan puoliso oli saksalainen viulutaiteilija Detlev Wentz. Hänen veljensä on pianisti-urkuri Matti Rauhala (s. 1925).

## Lähteet

## Aiheesta muualla
* Kuusi kuvaa oopperalaulaja Anneli Rauhala-Wentzin elämästä. Yleisradio 25.4.2020.
Maddison Brown

**Maddison Brown** (s. 23. huhtikuuta 1997) on australialainen näyttelijä ja malli. Hänet tunnetaan televisiosarjasta *[[Dynastia (vuoden 2017 televisiosarja)|Dynastia]]*, jossa hän on esittänyt Kirby Andersia vuodesta 2018 alkaen.

Brown on näytellyt myös Nicole Kidmanin kanssa elokuvassa *[[Strangerland]]* (2015).

## Lähteet

## Aiheesta muualla
*
*Maddison Brown Instagramissa
Justus Adolf Ericsson

**Justus Adolf Ericsson** (14.  lokakuuta 1820 Ruotsi – 23. maaliskuuta 1895 Pietari) oli suomalainen Venäjän keisarillisen laivaston vara-amiraali ja luotsi- ja majakkalaitoksen ylihallituksen ylitirehtööri. 

Ericssonin vanhemmat olivat lääketieteen tohtori Adolf Ericsson ja Ulrika Lindegren ja puoliso vuodesta 1845 Gustafva Fredrika Christén. Ericsson tuli oppilaaksi Haminan kadettikouluun 1836, mutta erosi sieltä keväällä 1839 ja astui palvelukseen 3. suomenmaalaiseen linjapataljoonaan. Vuonna 1841 hänet siirrettiin 1. Suomen meriekipaasin 7. komppaniaan 2. luokan majoitusmestarin vakanssille ja 1843 junkkariksi 1. komppaniaan. Vuonna 1844 hän tuli vastaavaan tehtävään 6. komppaniaan, samalla kun hän yleni midshipsmaniksi. Vuosina 1841–1843 hän purjehti useilla eri aluksilla Itämerellä, vuonna 1844 hänet oli komennettu linjalaiva Leipzigin Pohjanmeren risteilylle.

Luutnantiksi Ericsson ylennettiin 1845 ja siirrettiin Ohotan meriekipaasiin Itä-Siperiaan. Vuosina 1846–1847 hän purjehti kuljetusalus Irtytshillä Ohotanmerellä, mutta sai 1848 siirron Itämeren laivaston 18. meriekipaasiin. Hän osallistui 1848–1851 fregatti Tsesarevitšin risteilyyn Schleswigiin ja palveli kouluttajana vahtialuksilla ja hiililaiva Utshenikalla Viaporin redillä. Maaliskuussa 1851 hänet siirrettiin 1. Suomen meriekipaasin 3. komppaniaan, toukokuussa 1853 hänestä tuli 1. komppanian päällikkö ja vuoden päästä 4. komppanian päällikkö. Ericsson osallistui  myös hydrografisiin mittauksiin ja Finlandia-aluksen purjehduksiin Itämerellä ja toimi kouluttajana siipirataslaiva Olafilla.

Kapteeniluutnantiksi Ericsson ylennettiin keväällä 1855. Krimin sotaan hän osallistui 1854–1855 tykkiveneosastossa, puolustaen Viaporia. Huhtikuussa 1856 hänet siirrettiin 6. meriekipaasiin ja vuoden 1857 alussa 25. meriekipaasiin Arkangeliin. Hän toimi siellä 1857–1858 vahtialus Novaja Zemljan päällikkönä ja sitten 1858–1862 kuljetusalusten Gospital, Dvina ja Artelštšik päällikkönä Suomenlahdella. Vuonna 1862 hänet ylennettiin 2. luokan kapteeniksi 25. meriekipaasissa. Artelštšikin päällikkönä Suomenlahden hydrografisissa mittauksissa Ericsson toimi 1863–1864.

Syksyllä 1864 Ericsson nimitettiin Kronstadtin sataman luotsikomentajaksi, 1. luokan kapteeniksi hän yleni huhtikuussa 1866. Vuonna 1868 hänet siirrettiin palvelukseen Kaukasiaan, missä hän oli vuoden 1874 alkuun saakka. Huhtikuussa 1874 Ericsson nimitettiin Suomen majakka- ja luotsilaitoksen päälliköksi Helsinkiin. Hänet ylennettiin kontra-amiraaliksi 1878. Sotapalveluksesta ja hoitamastaan tehtävästä hän sai eron vara-amiraalina helmikuussa 1882.

## Lähteet
R.I.P. (kappale)

**R.I.P.** on meksikolaislaulaja Sofía Reyesin musiikkikappale, jolla vierailevat myös brittiläislaulaja Rita Ora sekä brasilialaislaulaja Anitta. Sen julkaisi Warner Music Group digitaalisesti ladattavana ja suoratoistettavana singlenä 15. maaliskuuta 2019. Kappaleen ovat sanoittaneet Reyes, Ora, Chaz William Mishan, David Delazyn, Marco Masis, Shari Lynn Short, Omar Tavarez ja Thomas Augusto, joista Mishan, Delazyn ja Masis myös tuottivat sen. Kappaleen musiikkivideon ohjasi Eif Rivera ja se julkaistiin singlen julkaisupäivänä. Video kuvattiin Los Angelesissä. Video voitti palkinnon vuoden 2019 LOS40 Music Awardsissa kategoriassa "Vuoden kansainvälinen video".

"R.I.P." oli kaupallisesti kohtalainen menestys, sen päästyä singlelistan viidenkymmenen parhaan joukkoon Argentiinassa, Ecuadorissa, Kolumbiassa, Kreikassa, Liettuassa, Portugalissa, Puerto Ricossa, Slovakiassa, Uudessa-Seelannissa ja Venezuelassa. Lisäksi se on myynyt Meksikossa sekä Yhdysvalloissa yksinkertaista ja Brasiliassa jopa kolminkertaista platinaa.

## Lähteet
Tauno Kaivola

**Tauno Sakari Kaivola** (28. joulukuuta 1912 Lammi – 22. tammikuuta 1995 Lahti) oli suomalainen laulaja (barytoni), kirkkomuusikko ja pedagogi. Kaivola opiskeli laulua muun muassa Oiva Soinin johdolla Sibelius-Akatemiassa ja suoritti lauludiplomin vuonna 1944. Hän opiskeli laulua myös ulkomailla.

Kaivola esiintyi konserttilaulajana sekä solistina. Hän toimi pitkään kanttori-urkurina Keski-Lahden seurakunnassa (1946–1968) sekä opetti laulua Lahden musiikkiopistossa vuodesta 1947, lehtorina 1968–1981. Hän oli Suomen arvostetuimpia laulupedagogeja, ja hänen oppilaitaan ovat olleet muiden muassa Ritva Auvinen, Raili Kostia, Anneli Rauhala, Martti Talvela, Kalevi Koskinen ja Jaakko Ryhänen. Kaivolalle myönnettiin arvonimi director cantus vuonna 1952 ja taiteilijaeläke 1986

Kaivolan lapsista Asko Kaivola (1937–1973) oli urkutaiteilija ja Päivi Heikinheimo on laulaja ja pedagogi.

## Lähteet
Loistotapakulo

**Loistotapakulo** (*Melanopareia elegans*) on sepeltapakuloihin kuuluva lintulaji. Lajia tavataan Etelä-Amerikasta.

## Koko ja ulkonäkö
Loistotapakulo voi kasvaa 14&ndash;15 cm pitkäksi. Sukupuolet eroavat hieman toisistaan ulkonäöltään. Loistotapakulokoiras on päälaeltaan ja silmäkulmajuovastaan musta ja otsan juova ja kurkku ovat valkoiset. Rinnassa on laaja musta laikku ja vatsa on punaruskea. Koiraan selkä on harmaa ja siivet punaruskeat. Lajin naaras muistuttaa koirasta kuvioinniltaan, mutta päälaki ja silmäkulmajuova ovat ruskeammat, rinnan musta laikku on pienempi ja vatsa vaaleampi. Linnun pyrstö on pitkä.

## Levinneisyys ja elinympäristö
Loistotapakulo elää Ecuadorissa ja Perussa. Lajin elinympäristöä ovat tiheät puolikuivien metsien pohjakerrokset ja pensaikot. Se liikkuu useimmiten yksin tai pareittain.

## Lähteet
Green Card

**Green card** tai **vihreä kortti** voi tarkoittaa ainakin seuraavia asioita:

* Green card eli henkilökortti, jolla osoitetaan ulkomaalaisen pysyvä oleskelulupa Yhdysvalloissa
* Green card eli todistus voimassa olevasta ajoneuvon liikennevakuutuksesta (tunnetaan myös *vihreänä korttina*)
* *[[Green Card (elokuva)|Green Card]]*, Peter Weirin ohjaama elokuva vuodelta 1990
* Vihreä kortti, urheilussa käytetty kortti pienen virheen tai hyvän suorituksen osoittamiseksi
* Green card eli golfin ajokortti, jolla pelaaja hyväksytään maailmanlaajuiseen tasoitusjärjestelmään.
Kakegawa

**Kakegawa** () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee prefektuurin lounaisosassa Ogasavuorta ympäröivillä kukkuloilla. Etelässä sen alue ulottuu Tyynenmeren Enshūnmerelle, pohjoisessa Akaishivuorten reunavuorille. Kakegawassa on 117&nbsp;383 asukasta (maaliskuussa 2020) ja sen pinta-ala on 265,69 neliökilometriä.

Kakegawan linnan perusti Imagawa-klaani Sengoku-kaudella. Sittemmin Edo-kaudella 1600-luvulta lähtien Kakegawa kehittyi yhtenä vilkkaan Tōkaidō-tiereitin postiasemista (*[[shukuba]]*) ja linnanaluskaupunkina Ōta-klaanin hallinnassa. Tärkeä perinteinen elinkeino on teen viljely ja tuotanto. Aiemmin kaupungissa oli etenkin tekstiiliteollisuutta, mutta 1970-luvulta lähtien sinne on sijoittunut kone-, elektroniikka-, kosmetiikka- ja lääketeollisuutta. Teen lisäksi kaupunkia ympäröivillä maaseutualueilla viljellään muun muassa *[[mikan]]*-mandariineja, meloneja ja tomaatteja. Kaupunkioikeudet Kakegawalle myönnettiin vuonna 1954. Kaupunki laajeni huomattavasti vuonna 2005, kun siihen liitettiin Daitōn ja Ōsukan maaseutukaupungit.

Kakegawan linnaan liittyvä palatsirakennus on valittu yhdeksi Japanin tärkeän kulttuuriomaisuuden kohteista. Linnan torni sen sijaan on rakennettu uudelleen vuonna 1994. Kaupungissa sijaitsevat myös Takatenjinin ja Yokosukan linnojen rauniot. Muita nähtävyyksiä ovat Kamon japaninkurjenmiekkapuutarha, Sayo no Nakayaman sola ja Kurami-onsenin kuuma lähde. Kakegawa on historiallisesti ollut *[[hōtoku]]*-filosofian ydinaluetta, ja siellä toimii Dai-Nippon hōtoku-sha -järjestön päämaja. Kakegawaa palvelevat suurnopeusjunalinja Tōkaidō Shinkansen, JR Tōkain Tōkaidō-päälinja ja Tenryū Hamanako -rautatien Tenryū Hamanako -linja.

## Kuvia

Tiedosto:三熊野神社 - panoramio.jpg|Mikumano-jinja
Tiedosto:Kakegawa Flower and Bird Park.jpg|Kakegawan kukka- ja lintupuutarha
Tiedosto:Shiosai Bridge over Kiku River.jpg|Shiosain silta
Tiedosto:Kakegawa Station (JR), ekisha.jpg|Kakegawan rautatieasema


## Lähteet

## Aiheesta muualla

* Kaupungin internetsivut
Tsipiljanka

**Tsipiljanka** () on Luoteis-Venäjällä Pihkovan alueella virtaava joki, joka on Aloljan sivujoki.

## Joen kulku
Joki alkaa Tsipiljan luoteisrannasta, josta se virtaa aluksi kolme kilometriä länteen Tšistjakin suoalueen () läpi. Suolla siihen yhtyy etelästä tuleva oja Krjakva (), suon jälkeen se kääntyy pohjoiseen Ameltšinon () kylään, jossa siihen yhtyy idästä tuleva Ostrovitosta alkava usean järven laskuoja. Samalla peltoaukealla joki kääntyy länteen Vyplohan () peltoaukealle. Mitä lähemmäksi Aloljan jokilaaksoa se tulee, sen mutkaisemmaksi sivujoki tulee. Noin kolme kilometriä etelään Rygozyn kylästä () Tsipilja yhtyy Aloljaan sen vasemmalta puolelta. Yhtymäkohta sijaitsee 29 kilometriä yläjuoksulle päin Aloljan suulta. Täällä on myös Alolja mutkainen.

## Valuma-alue ja sivujoet
Tsipiljanka sijaitsee Narvanjoen vesistöalueessa Velikajan valuma-alueella. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi  Itämerellä Suomenlahteen.

Velikajan sivujoen Aloljan valuma-alue sijaitsee kokonaan Pihkovan alueella. Tsipiljanka on Aloljan lyhyt sivujoki noin 29 kilometriä ylös joensuusta. Tsipiljankan suuria sivuojia on ainakin seuraavat ojat:

})
! pituus(km)
! valuma-alue(km²)
! lähde
|-
| noin 8 || oja&nbsp;Ostrovitosta || - || || || 1
|-
| noin 10 || Krjakva || Кряква || || || 1
|-
|}
Lähteet: 1 = 

Tsipiljankan valuma-alueella on joitakin järviä. Tsipilja sijaitsee yläjuoksulla ja se on latvavesiensä ainoa järvi. Sivujoen Krjakvan valuma-alueella sijaitsevat latvajärvi Krjakva, Anaškinon lampi (), Mutovozovossa () sijaitseva Orehovo (), josta alkaa Tšistjakin suoalueen läpi virtaava oja. Ostrovitosta alkavan laskuojan valuma-alueella on monta järveä tai lampea. Ostrovitoon laskee Babjen () kautta kuusi lampea, jotka sijaitsevat Krasnojen () kirkonkylässä. Laskuojallakin on sivuoja, jonka valuma-alueella sijaitsee viisi järveä tai lampea. Niistä suurimmat ovat Dolgoje () ja Svetloje ().

## Hallintoalue
Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Joen vesistörekisterin numero on 01030000112102000027765 . Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen.

## Huomautuksia

## Lähteet
Polviander

**Polviander** on muun muassa seuraavien suomalaisten henkilöiden sukunimi:

* Anni Polva, oik. *Polviander* (1915–2003), kirjailija
* Carl Gustaf Polviander (1788–1876), sotilas ja Vänrikki Stoolin mahdollinen esikuva
* Pia Polviander, ent. *Claudia Eve* (s. 1968), selvänäkijä ja julkisuuden henkilö
* Simon Polviander (1645–1711), pappi ja kirkkoherra
* Ulla Polviander (1925–1976), näyttelijä.
Simon Polviander

**Simon Polviander** (1640 Kiukainen – 1711 Ikaalinen) oli hämäläinen pappi ja kirkkoherra joka perusti Polvianderin-suvun. Simon Mikonpojan vanhemmat olivat Kiukaisten Köylypolven Knuutilan ratsutilallinen Mikko Markuksenpoika ja vaimonsa Riita Jaakontytär. Polviander valmistui ylioppilaaksi Turun akatemiasta 1662 tai 1663. Hänet mainitaan respondenttina 10.3.1666 ja toisen kerran 1667.

Polviander syntyi luultavasti 1640-luvun alkupuolella. Hän opiskeli satakuntalaisessa yliopistossa Laguksen mukaan rehtorikaudella 1662-63. Polviander toimi Kokemäellä kirkkoherranapulaisena vuodesta 1672, mutta oli ehkä jo 1668 alkanut hoitaa tehtäviä siellä, koska tuomiokapituli sanoi hänen olleen 21 vuotta Kokemäen kappalaisena vuonna 1689. Hän oli Kokemäen kappalainen vuodesta 1674 lähtien, asui aluksi pappilassa, mutta muutti vuonna 1680 Askolan ratsutilalle, jonka oli saanut äidiltään perinnöksi oikeuden päätöksellä 1678. Nimitettiin Ikaalisten kirkkoherraksi tuomiokapitulin valtakirjalla 15. toukokuuta 1689 ja piti paikkansa, vaikka kuningas olikin jo nimennyt siihen toisen sotilaspapin. 
Hän toimi synodaaliväitöksen respondenttina pappeinkokouksessa Turussa 1672 ja piti saarnan siellä 1694. Simon Polviander kuoli oletettavasti Ikaalisissa 1711. Polviander avioitui Huittisissa 23.7.1672 Anna Nilsintytär Barckin kanssa ja he isännöivät Kokemäellä Askolan rusthollia vuodesta 1678. Heidät vihki Jöns Kurckin, Köyliön, Saaren ja Piiloisten kartanoiden vouti. Barckin vanhemmat olivat Nils Olofinpoika Barck ja tämän ensimmäinen vaimo Anna Martinintytär Gråå. Muutti leskeksi jäätyään takaisin Kokemäen Askolaan, jossa kuoli ja haudattiin Kokemäelle elokuussa 1729.

## Lapset

* Johan Simonpoika Polviander (k. 1729) – Kokemäen kirkkoherra
* Nicolaus Simonpoika Polviander (k. 1716) – Ikaalisten pitäjänapulainen
* Gustaf Simonpoika Polviander (k. 1705) – Filosofian maisteri
* Kristina Simontytär (s. 16.3.1680 k. 17.3.1753) – puoliso Ulvilan pitäjänapulainen Martin Stenius (s. 1670 k. 16.6.1717)
* Simon Simonpoika Polviander (k. 1740) – kapteeni Porin läänin jalkaväkirykmentissä
* Margareta Simontytär (k. 1719) – puoliso Ilmajoen kappalainen Henrik Wegelius
* Mikael Simonpoika Polviander (k. 1743) – Mouhijärven kirkkoherra
* Jakob Simonpoika Polviander (k. 1732) – varatuomari
* Anders Simonpoika Polviander (k. 1743) – Hämeenlinnan kirkkoherra
* Brita Simontytär (s. 11.4.1691)
* Elisabet Simontytär (s. 3.7.1693)
* Martin Simonpoika Polviander (s. 30.4.1696 k. 1761) – Hovioikeuden asessori

## Lähteet
Jääkiekon I-divisioonan kausi 1985–1986

Kausi **1985–1986** oli järjestyksessään 12. pelattu I-divisioonakausi. KalPa nousi suoraan SM-liigaan voitettuaan I-divisioonan mestaruuden. TuTo, KooKoo ja HPK etenivät SM-liigan karsintaan, jonka tuloksena yksikään niistä ei noussut liigaan. TJV putosi alempaan sarjaan.

## Runkosarja

## SM-liigakarsinta

Jokerit ja TuTo päätyivät tasapisteisiin, joten joukkueiden välillä pelattiin uusintaottelu seuraavan kauden SM-liigapaikasta. Jokerit voitti ottelun 1-4 ja säilyi SM-liigassa.

## Karsintasarja
SaPKo 10 pistettä, KooVee 6 pistettä, VaKi 5 pistettä, S-Kiekko 3 pistettä.

SaPKo säilyi I-divisioonassa.

## Lähteet
*Hockey Archives
Jääkiekon I-divisioonan kausi 1984–1985

Kausi **1984–1985** oli järjestyksessään 11. pelattu I-divisioonakausi. JyP HT nousi suoraan SM-liigaan voitettuaan I-divisioonan mestaruuden. KalPa, KooKoo ja TuTo etenivät SM-liigan karsintaan, jonka tuloksena yksikään niistä ei noussut liigaan. Vaasan Sport putosi alempaan sarjaan.

## Runkosarja

## SM-liigakarsinta

SaiPa säilyi SM-liigassa. 

## I-divisioonakarsinta

SaPKo säilyi I-divisioonassa.
Rusokitabarbi

**Rusokitabarbi** (*Raiamas batesii*) on seeprakalojen (Danionidae) heimoon kuuluva makean veden kalalaji. Sen kuvasi tieteelle ensimmäisen kerran George Albert Boulenger vuonna 1914.

Rusokitabarbi kasvaa tavallisesti noin kymmenen senttimetrin mittaiseksi, mutta pisimmillään se voi olla 12 senttimetriä pitkä. Lajia tavataan ainoastaan Kamerunista. Kansainvälinen luonnonsuojeluliitto IUCN on luokitellut rusokitabarbin elinvoimaiseksi lajiksi.

## Lähteet
Find a Grave

**Find a Grave** on yhdysvaltalainen verkkosivusto, jonka avulla yleisö voi hakea ja lisätä online-tietokantaan hautausmaarekistereitä. Sivuston omistaa Ancestry.com. Sivusto vastaanottaa ja lataa digitaalisia valokuvia hautakivistä, jotka ovat ottaneet palkattomat vapaaehtoiset hautausmailla. Find a Grave julkaisee sen jälkeen kuvan verkkosivuilleen.

Heinäkuussa 2020 Find a Grave -sivustolla oli yli 190 miljoonaa hautausrekisteriä ja yli 75 miljoonaa kuvaa.

## Historia

Sivuston perusti Jim Tipton vuonna 1995 tukemaan harrastustaan, kun hän vieraili kuuluisuuksien hautauspaikoilla. Hän lisäsi myöhemmin sivustolle keskustelupalstan. Find a Grave perustettiin kaupallisena kokonaisuutena vuonna 1998. Sivustolle alettiin lisätä myös tavallisten ihmisten hautoja, jotta käyttäjät voisivat muistaa edesmenneitä omaisiaan ja ystäviään.

Vuonna 2013 Tipton myi sivuston Ancestry.com-yhtiölle ja totesi, että sukututkimusyhtiö oli ”linkittänyt ja ohjannut liikennettä sivustolle useita vuosia. Hautaustiedot ovat upea lähde ihmisille, jotka tutkivat sukuhistoriaansa”. Syyskuussa 2013 Ancestry.comin ylläpitäjät kertoivat, että he aikovat lanseerata uuden mobiilisovelluksen, parantaa asiakastukea ja ottaa käyttöön parannetun muokkausjärjestelmän päivitysten lähettämiseksi, vieraiden kielten tuen ja muita sivuston parannuksia.

Vuoden 2017 marraskuussa alkuperäinen sivusto vaihdettiin uudelleen suunniteltuun sivustoon. Virallisesti 20. elokuuta 2018 alkuperäinen Find a Grave -verkkosivusto suljettiin.

## Sisältö ja ominaisuudet

Sivusto sisältää luetteloita hautausmaista ja haudoista ympäri maailmaa. Yhdysvaltojen hautausmaat ovat järjestäytyneet osavaltioiden ja maakuntien toimesta, ja monet hautausmaarekisterit sisältävät Google Mapsin GPS-koordinaatit sekä valokuvia hautausmaista ja hautauspaikoista. Henkilökohtaiset hautarekisterit voivat sisältää syntymä- ja kuolemispäivän, elämäkerran tietoja, hautausmaa- ja tonttitietoja, valokuvia hautamerkitsijästä ja henkilöstä sekä avustajien tietoja.

Avustajien on ilmoittauduttava jäseneksi voidaakseen lähettää luetteloita, joita kutsutaan sivustolla muistomerkeiksi. Lähettäjästä tulee luettelon hallinnoija, mutta hän voi myös siirtää hallinnon toiselle jäsenelle. Vain listan nykyinen hallinnoija voi muokata sitä, mutta kuitenkin jokainen jäsen voi käyttää sivuston ominaisuuksia lähettääkseen korjauspyynnöt listan hallinnoijalle.

Jokainen jäsen voi myös lisätä valokuvia ja merkintöjä yksittäisiin luetteloihin; merkinnät voivat sisältää kuvia kukista, lipuista, uskonnollisista ja muista symboleista, ja ne voivat sisältää surunvalitteluja. Jäsenet voivat kysyä valokuvia tietystä haudasta, jolloin automaattisesti hautaa lähellä olevat saavat ilmoituksen pyynnöstä.

## Lähteet
Feliks Ojanen

**Emil Feliks Nikolai Ojanen** (18. joulukuuta 1898 Korpilahti – 9. helmikuuta 1970) oli suomalainen taidemaalari. Hän toimi mainos- ja koristepiirtäjänä sekä kilpimaalarina ja oli myös opettajana työväenopistossa.

Pienviljelijäperheeseen syntynyt Ojanen muutti perheensä mukana Jyväskylän maalaiskunnan Lohikoskelle Tourujoen varteen vuonna 1900. Ojanen suoritti Porin ylemmässä käsityökoulussa maalarin ammattitutkinnon 1914–1919, ja hän työskenteli sitten kilpimaalarina maalarimestari Emil Kaistisen liikkeessä ja myöhemmin hän oli Jyväskylän kaupungin työntekijänä.

Ojanen kävi Suomen Taideyhdistyksen piirustuskoulua vuosina 1923–1924, mutta hän joutui lopettamaan taideopinnot talousvaikeuksien takia. Hänen taiteilijan debyyttinsä oli Jyväskylässä 1920. Ojanen osallistui Suomen Taideakatemian näyttelyihin vuosina 1933 ja 1935 sekä Suomen Kuvataidejärjestöjen Liiton näyttelyyn. Ulkomailla Ojasen töitä oli esillä vuonna 1953 Eskilstunassa Ruotsissa, Stavangerissa Norjassa ja Esbjergissä Tanskassa. Ojanen oli mukana perustamassa Jyväskylän taiteilijaseuraa vuonna 1945.

Feliks Ojasen maalasi lähinnä maisemia etupäässä Jyväskylästä ja Jyväskylän lähiympäristöstä. Kun sairaudet alkoivat vaikeuttaa Ojasen liikkumista, hän haki maalauksiensa aiheet Tourujoen tienoilta ja häntä kutsuttiinkin *Tourujoen maalariksi*. Feliks Ojanen, Yrjö Saarinen, Väinö Ruoranen ja Matti Särkkä muodostivat *Taulumäen ryhmän*, jonka jäseniä yhdistivät taide- ynnä muut harrastukset. 
__NOTOC__
## Teoksia

* Goodyearin mainos, seinämaalaus Jyväskylässä Puistokatu 21:n ulkoseinässä. 1929–1930, entisöity 1991
* Kyntäjä, Maisema Korpilahdelta, öljymaalaus. 1946 
* Maisema Keski-Palokasta, öljymaalaus. 1952
* Jyväskylän kaupungin lastentarhan seinämaalaus. 1957

## Lähteet

## Kirjallisuutta
* Simo Kotilainen:  *Feliks Ojanen – Tourujoen maalari*, taidehistorian pro gradu -tutkielma. Jyväskylän yliopisto 1992  (Jyväskylän yliopisto | JYX-julkaisuarkisto)
* Matti Särkkä: *Poikaveljet: kolme Tourujoen maalaria*: romaani. Enostone Kustannus 2003

## Aiheesta muualla
* Suomalaisen kuvataiteen bibliografia : Feliks Ojanen
Helmer Selin

**Helmer Selin** (19. heinäkuuta 1920 Hartola – 17. kesäkuuta 2017 Jyväskylä) oli suomalainen kuvataiteilija, runoilija, opettaja ja taidekriitikko.

Selin kävi Korpilahden Heinosniemen supistetun kansakoulun ja hän oli sitten kolme vuotta  metsä- ja uittotöissä kunnes hän hakeutui vuonna 1937 opiskelemaan Viipurin Taiteenystäväin piirustuskouluun Rurik Lindquistin johdolla. Syksyllä 1939 Selin ilmoittautui vapaaehtoisena puolustusvoimien palvelukseen ja talvisodan jälkeen hän oli varusmiespalveluksessa kotiutuen keväällä 1941. Jatkosodassa Selin oli partiomiehenä ja tunnustelijana ja hän haavoittui kaksi kertaa. 

Sotien jälkeen Selin toimi kuvataideopettajana ja järjesti taidekursseja. Hän oli läänin taidetoimikunnan jäsenenä ja taidekilpailujen arvostelijana sekä toimi taidenäyttelyiden kokoajana, rakentajana ja esittelijänä. Ensimmäisen oman taidenäyttelynsä Selin piti Jyväskylässä 1945. Hän maalasi öljy- ja akryylivärimaalauksia ja teki veistoksia pääasiassa puusta ja betonista. Hän oli aluksi maisemamaalauksissaan ekspressionisti mutta siirtyi sitten 1960-luvulle tultaessa kohti nonfiguratiivista ilmaisua. Selin teki useita opintomatkoja Välimeren maihin ja erityisesti Italiaan ja siellä Firenzeen.

Kuvataiteilijana Selin oli tunnettu etenkin ekspressionistisista Päijänne-maalauksistaan joita hän teki kankaalle ja höyläämättmälle puulle. Selinin Päijänne-aiheinen runoelma *Suuren järven laulu ja runoja vuodenkierrosta* voitti Keski-Suomen taidetoimikunnan kirjallisuuskilpailun runosarjan 1972.
__NOTOC__
## Teoksia

* Pupuhuhdan koulun betonipupuveistos
* Ylisjärvi-maisema, Putkilahden Osuuspankin konttori
* Akryylityö "Golgatan maanjäristys" Halssilan kirkon alttarilla
* Korpilahden vaakuna
* Jalkaväkirykmentti 48:n muistokivi Jyväskylän yliopiston Seminaarinmäen kampusalueella. 1995

## Kirjallista tuotantoa
* *Helvetin sukupolvi : runomuotoisia sotakertomuksia ja elämystaltiointeja*. Atena kustannus, Jyväskylä 1987
* Reino Rinne : *Lapin rauha : retkiä Lapissa kesällä 1946* ; kuvitus Helmer Selin. Karhu-kirjat, Kuusamo 1991
* *Haikusaunan haikuja*. Atena, Jyväskylä 1993, 2. painos 2003
* Risto Vuolle-Apiala : *Savusauna* ; kuvat Risto Vuolle-Apiala, runot Helmer Selin. Rakennusalan kustantajat, Helsinki 1993, 6. painos 2003
* *Suuren järven laulu : runoja vuoden kierrosta*. Kopijyvä, Jyväskylä 1995 
* *Suuren järven laulu ja muita kirjoitelmia*. Artipictura, Espoo 2007

## Lähteet

## Aiheesta muualla
* Elävä muisti : Kuvataiteilija Helmer Selin. Mainostelevision Nelostie-sarjassa tavataan vuonna 1965 Korpilahdella Hugo Ahlbergin johdolla kuvataiteilija Helmer Selin
* Teivas Oksala : Helmer Selin 90 vuotta, Putkilahden kylälehti 8/elokuu 2010
Chanodichthys

**Chanodichthys** on aasiankarppien heimoon (Xenocyprididae) kuuluva itäaasialainen, makeissa vesissä elävä särkikalojen suku. Siihen luetaan seuraavat viisi lajia:

* *[[Chanodichthys abramoides]]* (Dybowski, 1872)
* *[[Chanodichthys dabryi]]* (Bleeker, 1871)
* *[[Chanodichthys erythropterus]]* (Basilewsky, 1855)
* *[[Chanodichthys mongolicus]]* (Basilewsky, 1855)
* *[[Chanodichthys oxycephalus]]* (Bleeker, 1871)

## Lähteet
Leptocypris lujae

**Leptocypris lujae** on keskiafrikkalainen makean veden seeprakalalaji (heimo Danionidae).

Lajia tavataan Kongossa ja Keski-Afrikan tasavallassa. Se kasvaa tavallisesti noin 10 senttimetrin mittaiseksi. Kansainvälinen luonnonsuojeluliitto IUCN on luokitellut sen elinvoimaiseksi lajiksi.

## Lähteet
Culter

**Culter** on aasiankarppien heimoon (Xenocyprididae) kuuluva aasialainen särkikalojen suku. Siihen luetaan seuraavat neljä lajia:

* *[[Culter alburnus]]* Basilewsky, 1855 – Amurinmiekkasärki
* *[[Culter flavipinnis]]* Tirant, 1883
* *[[Culter oxycephaloides]]* Kreyenberg & Pappenheim, 1908 – Jangtsenmiekkasärki
* *[[Culter recurviceps]]* (Richardson, 1846) – Hainaninmiekkasärki

## Lähteet
Detroit 3 AM

**Detroit 3 AM** on ranskalaisen DJ-tuottaja David Guettan sekä tanskalaisen DJ-tuottaja Mortenin musiikkikappale. Sen julkaisivat Parlophone sekä Warner Music Group digitaalisesti ladattavana ja suoratoistettavana singlenä 6. maaliskuuta 2020. Kappaleen ovat sanoittaneet Guetta, Klaus Christensen, Mike Hawkins, Mike James ja Morten. Kappaleen tuotannosta vastasivat puolestaan Guetta, Hawkins, Morten ja Toby Green. "Detroit 3 AM" ei ole toistaiseksi päässyt lainkaan listoille.

## Kappalelista

**Digitaalinen lataus**

# Detroit 3 AM (Radio Edit) - 3:08
# Detroit 3 AM (Extended) - 4:17

## Lähteet
Conversations in the Dark

**Conversations in the Dark** on yhdysvaltalaislaulaja John Legendin sekä ranskalaisen DJ-tuottaja David Guettan musiikkikappale. Sen julkaisivat Columbia Records ja Sony Music Entertainment digitaalisesti ladattavana ja suoratoistettavana singlenä 14. helmikuuta 2020. Kappaleen ovat sanoittaneet Legend, Chance Peña, Gregg Wattenberg, Jesse Fink sekä Kellen Pomeranz ja sen tuottivat Wattenberg sekä Pom Pom.

"Conversations in the Dark" oli kaupallisesti huono menestys, sen jäätyä vallan pois singlelistojen viidenkymmenen parhaan joukosta. Kappaleen ainoa singlelistasaavutus on Yhdysvaltain Billboard Hot 100-listan sija 86.

## Lähteet
Anabarilius

**Anabarilius** on  aasiankarppien heimoon (Xenocyprididae) kuuluva aasialainen särkikalojen suku. Siihen luetaan seuraavat 18 lajia:

* *[[Anabarilius alburnops]]* (Regan, 1914)
* *[[Anabarilius andersoni]]* (Regan, 1904)
* *[[Anabarilius brevianalis]]* Zhou & Cui, 1992
* *[[Anabarilius duoyiheensis]]* Li, Mao & Lu, 2002
* *[[Anabarilius goldenlineus]]* Li & Chen, 1995
* *[[Anabarilius grahami]]* (Regan, 1908)
* *[[Anabarilius liui]]* (Chang, 1944)
* *[[Anabarilius longicaudatus]]* Chen, 1986
* †*[[Anabarilius macrolepis]]* Yih & Wu, 1964
* *[[Anabarilius maculatus]]* Chen & Chu, 1980
* *[[Anabarilius paucirastellus]]* Yue & He, 1988
* *[[Anabarilius polylepis]]* (Regan, 1904)
* *[[Anabarilius qiluensis]]* Chen & Chu, 1980
* *[[Anabarilius qionghaiensis]]* Chen, 1986
* *[[Anabarilius songmingensis]]* Chen & Chu, 1980
* *[[Anabarilius transmontanus]]* (Nichols, 1925)
* *[[Anabarilius xundianensis]]* He, 1984
* *[[Anabarilius yangzonensis]]* Chen & Chu, 1980

## Lähteet
Uintiseura Kuhat

**Uintiseura Kuhat** on vuonna 1956 perustettu helsinkiläinen urheiluseura, jonka päälaji on vesipallo. Seura on voittanut vesipallossa miesten Suomen-mestaruuden vuosina 1968, 1970, 1971, 2005, 2006, 2007, 2009, 2010, 2011, 2012, 2013 ja 2017.

## Lähteet
All Night (Afrojackin kappale)

**All Night** on alankomaalaisen DJ-tuottaja Afrojackin musiikkikappale, jolla vierailee myös yhdysvaltalaislaulaja Ally Brooke. Sen julkaisi Wall Recordings digitaalisesti ladattavana ja suoratoistettavana singlenä 21. helmikuuta 2020. Kappaleen ovat sanoittaneet Afrojack, Urales Vargas, Molly Pettersson Hammar, Kristin Carpenter ja Sebastian Daniel, joista ensimmäinen myös tuotti sen Buddhan kanssa.

Kappaleen musiikkivideon ohjasi Zane ja se julkaistiin Afrojackin YouTube-kanavalla 17. huhtikuuta 2020. Videolla nähdään yhdysvaltalainen laulaja-tanssija Montana Tucker tanssimassa varastohallissa. "All Night" on päässyt listoille toistaiseksi Belgian Flanderissa ja Yhdysvalloissa, joista ensimmäisessä se pääsi Ultratip-listan "Extra tips"-listalle ja jälkimmäisessä puolestaan Billboardin Mainstream Top 40-listalle.

## Lähteet
Ei Haukku haavaa tee

**Ei Haukku haavaa tee** on suomalainen komediasarja, jonka pääosissa näyttelevät Pirjo Heikkilä, Jarkko Lahti ja Hannele Lauri. Sarjan kahdeksanosainen ensimmäinen tuotantokausi julkaistiin Elisa Viihde -suoratoistopalvelussa toukokuussa 2020. Ensimmäisen tuotantokauden ohjasivat Lauri Nurkse ja Olli Ilpo Salonen ja se perustui pääkäsikirjoittajan Elena Tarashchanskayan alkuperäisideaan. Loppuvuodesta 2021 julkaistulla toisella tuotantokaudella Elena Tarashchanskaya jatkoi pääkäsikirjoittajana ja jaksot ohjasi Jäppi Savolainen.

Sarjan alussa Toni Pitkäsen (es. Jarkko Lahti) Anna-äiti (es. Hannele Lauri) kuolee tapaturmaisesti. Anna kuitenkin palaa perheeseen kulkukoira Haukun ruumiissa. Tonin Maria-vaimo (es. Pirjo Heikkilä) on kuitenkin ainoa, joka näkee anoppinsa ja joutuu opettelemaan tulemaan toimeen koiran ruumissa elävän Annan kanssa, josta ei hänen eläessään edes pitänyt. Ensimmäisellä kaudella Haukun rotuna oli bostoninterrieri, mutta toisella kaudella rotu vaihdettiin borderterrieriin, sillä bostoninterrieri-rodun jalostukseen liittyvät terveysongelmat olivat nousseet suurempaan tietoisuuteen.

Sarjan ensimmäinen kausi kuvattiin Helsingissä alkuvuodesta 2019. Toisen kauden kuvaukset alkoivat loppuvuodesta 2020.

## Ensimmäinen tuotantokausi
### Rooleissa

### Jaksot

## Toinen tuotantokausi
### Rooleissa

### Jaksot

## Lähteet

## Aiheesta muualla
* Sarjan jaksot Elisa Viihde Viaplay -palvelussa
* Ensimmäisen kauden traileri YouTubessa
* Toisen tuotantokauden traileri YouTubessa
* Sarjan kuvaus tuotantoyhtiö Aito Median sivuilla
Ally Brooke

**Allyson Brooke Hernandez** (s. 7. heinäkuuta 1993 San Antonio, Teksas, Yhdysvallat, taiteilijanimeltään **Ally Brooke**) on yhdysvaltalainen laulaja. Hän nousi suuren yleisön tietoon oltuaan osana tyttöbändi Fifth Harmonya. Brooke alkoi tavoitella soolouraa vuonna 2017 ja vieraili saman vuoden aikana muun muassa ASAP Fergin kanssa Lost Kingsin kappaleella "Look at Us Now". Lisäksi hän on esiintynyt esimerkiksi DJ Topicin kappaleella "Perfect" vuonna 2018.

Fifth Harmonyn jäätyä tauolle toukokuussa 2018 "Brooke" solmi levytyssopimuksen Atlantic Recordsin kanssa. Hänen ensimmäinen single nimeltään "Vámonos", jolla esiintyvät myös Kris Kross Amsterdam ja Messiah, julkaistiin marraskuussa 2018. Tammikuussa 2019 hän julkaisi kappaleen "Low Key", jolla esiintyy myös Tyga. "Brooken" debyyttistudioalbumi julkaistaan kevään 2020 aikana. Hän kilpaili Yhdysvaltain Dancing with the Stars -televisiosarjan 28. tuotantokaudella ja sijoittui kolmanneksi parinsa Sasha Farberin kanssa.

"Brooken" perheeseen kuuluvat isä Jerry Hernandez, äiti Patricia Castillo ja isoveli. Vaikka Brookella on meksikolaiset sukujuuret, hänen vanhempansa eivät opettaneet hänelle lapsena espanjaa, koska he halusivat välttää hänen syrjityksi joutumista.

## Diskografia
### EP-levyt

* Under the Tree (3. marraskuuta 2023)

### Singlet

**Pääartistina**

* Perfect (Topicin kanssa) (2018)
* Vámonos (Kris Kross Amsterdamin ja Messiahin kanssa) (2018)
* Low Key (Tygan kanssa) (2019)
* Lips Don’t Lie (A Boogie wit da Hoodien kanssa) (2019)
* Higher (Matoman kanssa) (2019)
* No Good (2019)
* Fabulous (2020)
* 500 Veces (Messiahin kanssa) (2020)
* What Are We Waiting For? (Afrojackin kanssa) (2020)
* Gatekeeper (Fedde Le Grandin kanssa) (2020)
* Baby I'm Coming Home (2020)
* Feeling Dynamite (Joe Stonen kanssa) (2020)
* Dance It Off (Laidback Luken kanssa) (2020)
* Mi Música (2021)
* Por Ti (2022)
* Tequila (2022)
* High Fashion Drugs (Remix) (Nesslyn, Dëkayn ja 1Da Bantonin kanssa) (2023)
* Gone to Bed (2023)
* Have Yourself a Merry Little Christmas (Dinah Janen kanssa) (2023)
* Alone with You (Jim Brickmanin kanssa) (2024)

**Vierailevana artistina**

* Look at Us Now (Lost Kings, mukana Ally Brooke & ASAP Ferg) (2017)
* All Night (Afrojack, mukana Ally Brooke) (2020)
* Like You Do (Florian Picasso, mukana Ally Brooke & Gashi) (2020)
* Yo Estaré (Santana, mukana Ally Brooke) (2022)
* La Cita (Deorro, mukana Ally Brooke) (2022)

**Promosinglet**

* Last Christmas (2018)
* The Truth Is in There (2018)
* The Casagrandes Theme Song (The Casagrandesin kanssa) (2019)
* High Expectations (englannin- ja espanjankielinen versio) (2022)
* Under the Tree (2023)

## Lähteet

## Aiheesta muualla
Kikugawa

**Kikugawa** () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee sisämaassa prefektuurin länsiosassa Kikujoen varrella. Kaupungin itäosassa kohoaa Makinoharan ylänkö. Kikugawassa on 48&nbsp;494 asukasta (huhtikuussa 2020) ja sen pinta-ala on 94,19 neliökilometriä.

Kikugawan kaupunki perustettiin vuonna 2005 liittämällä yhteen Kikugawan ja Ogasan maaseutukaupungit. Tärkeä perinteinen elinkeino kaupungin kukkulaisissa itäosissa on teen viljely ja teetuotteiden valmistus. Muualla harjoitetaan riisin, hedelmien, kuten melonien ja tomaattien, sekä vihannesten viljelyä. 1970-luvulta alkaen alueelle on sijoittunut myös kone- ja hienomekaanista teollisuutta sekä autoteollisuuden liitännäisteollisuutta. Suuri osa teollisuudesta valmistaa laitteita teetuotannon tarpeisiin.

Kikugawan rakennettuun kulttuuriperintöön kuuluvat Edo-kaudella rakennettu Kuroda daikan-yashiki, historiallinen *daikan*-virkamiehen asuintalo, ja Ōshōkyō-inin buddhalainen temppeli, jonka portti on valittu yhdeksi Japanin tärkeän kulttuuriomaisuuden kohteista. Kikugawaa palvelee JR Tōkain Tōkaidō-päälinja.

## Kuvia

Tiedosto:Kikugawa City Hall 2021-04 ac.jpg|Kikugawan kaupungintalo
Tiedosto:JR Kikugawa Station 2021-04 ac (2).jpg|Kikugawan rautatieasema
Tiedosto:Kikugawa city center area Aerial photograph.1988.jpg|Kikugawa vuoren 1988 ilmakuvassa


## Lähteet

## Aiheesta muualla

* Kaupungin internetsivut
(137924) 2000 BD19

**** on Aten-asteroideihin kuuluva Maan lähelle tuleva asteroidi, joka löydettiin LINEAR-ohjelmalla 26. tammikuuta vuonna 2000. Asteroidin kiertorata on erittäin soikea ellipsirata (eksentrisyys noin ) ja kalteva (inklinaatio on ).

Asteroidi kiertää Auringon ympäri  (noin ) kiertoradalla, joka on lähimmillään (periheli)  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

## Lähteet
Lips Don’t Lie

**Lips Don’t Lie** on yhdysvaltalaislaulaja Ally Brooken musiikkikappale, jolla vierailee myös yhdysvaltalaisräppäri A Boogie wit da Hoodie. Sen julkaisivat Atlantic Records ja Latium Entertainment digitaalisesti ladattavana ja suoratoistettavana singlenä 24. toukokuuta 2019. Kappaleen ovat sanoittaneet Artist Dubose, Oscar Görres, Brooke, Elof Loelv, ja Madison Love. Kappaleen tuotannosta vastasivat puolestaan Görres ja Elof Loelv. Kappaleen musiikkivideo julkaistiin Brooken YouTube-kanavalla singlen julkaisupäivänä.

Vaikka ”Lips Don’t Lie” on menestynyt huonosti singlelistoilla, se on kuitenkin saavuttanut kohtalaista suosiota radiosoittolistoilla. Se on päässyt radiosoittolistalle toistaiseksi Romaniassa, Venäjällä ja Yhdysvalloissa. Romaniassa siitä tuli vuonna 2019 radiokanavien 58:nneksi soitetuin kappale.

## Lähteet
4197 Morpheus

**4197 Morpheus** on keskikokoinen asteroidi, joka luokitellaan Apollo-asteroidihin. Asteroidin kiertorata tuo sen lähimmillään  astronomisen yksikön päähän Maasta. Asteroidi on lähimmillään  päässä ja etäisimmillään  astronomisen yksikön päässä Auringosta. Asteroidin läpimitta on noin  ja pyörähdysaika akselin ympäri on .

Asterodin löysivät E. F. Helin ja E. M. Shoemaker 11. lokakuuta 1982. Asteroidi on nimetty kreikkalaisen mytologian Morfeuksen mukaan, mutta nimi viittaa myös Matrix elokuvan hahmoon. Ennen kuin tämä pikkuplaneetta nimettiin, se tunnettiin tunnuksella **1982 TA**. Morpheuksella on hyvin soikea kiertorata; sen eksentrisyys on jopa 0,7724. Se on lähimmillään lähempäna Aurinkoa kuin Venus.

## Lähteet